CELEX: 32021R2158
Language: lv
Date: 2021-12-06 00:00:00
Title: Komisijas Īstenošanas regula (ES) 2021/2158 (2021. gada 6. decembris), ar kuru groza I pielikumu Īstenošanas regulai (ES) 2021/934, ar ko nosaka īpašus kontroles pasākumus attiecībā uz klasisko cūku mēri (Dokuments attiecas uz EEZ)

7.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 436/35
               
            
         KOMISIJAS ĪSTENOŠANAS REGULA (ES) 2021/2158
         (2021. gada 6. decembris),
         ar kuru groza I pielikumu Īstenošanas regulai (ES) 2021/934, ar ko nosaka īpašus kontroles pasākumus attiecībā uz klasisko cūku mēri
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 71. panta 3. punktu,
         tā kā:
         
                     (1)
                  
                  
                     Klasiskais cūku mēris ir vīrusa izraisīta infekcijas slimība, kas skar turētas un savvaļas cūkas un var nopietni ietekmēt attiecīgo dzīvnieku populāciju un lauksaimniecības rentabilitāti, traucējot šo dzīvnieku un to izcelsmes produktu sūtījumu pārvietošanu pa Savienību un eksportu uz trešām valstīm.
                  
               
                     (2)
                  
                  
                     Komisijas Īstenošanas regula (ES) 2021/934 (2) tika pieņemta saskaņā ar Regulu (ES) 2016/429, un tajā izklāstīti īpaši klasiskā cūku mēra kontroles pasākumi, kuri attiecīgās regulas I pielikumā norādītajām dalībvalstīm ierobežotu laiku jāpiemēro minētajā pielikumā norādītajās ierobežojumu zonās.
                  
               
                     (3)
                  
                  
                     Ņemot vērā to uzraudzības un kontroles pasākumu efektivitāti, kurus Bulgārija veikusi saskaņā ar Komisijas Deleģēto regulu (ES) 2020/687 (3) un Īstenošanas regulu (ES) 2021/934 un kurus Bulgārija iesniegusi Augu, dzīvnieku, pārtikas aprites un dzīvnieku barības pastāvīgajai komitejai, un ņemot vērā klasiskā cūku mēra labvēlīgo epidemioloģisko situāciju minētajā dalībvalstī, visa Bulgārijas teritorija, kas Īstenošanas regulas (ES) 2021/934 I pielikumā patlaban norādīta kā ierobežojumu zona, tagad būtu jāsvītro no minētā pielikuma.
                  
               
                     (4)
                  
                  
                     Tāpēc Īstenošanas regula (ES) 2021/934 būtu attiecīgi jāgroza.
                  
               
                     (5)
                  
                  
                     Ņemot vērā klasiskā cūku mēra epidemioloģiskās situācijas uzlabošanos Bulgārijā un lai nodrošinātu, ka attiecībā uz minēto slimību nav nepamatotu ierobežojumu, grozījumiem, kas ar šo regulu izdarāmi Īstenošanas regulā (ES) 2021/934, būtu jāstājas spēkā pēc iespējas drīzāk.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2021/934 I pielikumu aizstāj ar šīs regulas pielikuma tekstu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 6. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas Īstenošanas regula (ES) 2021/934 (2021. gada 9. jūnijs), ar ko nosaka īpašus kontroles pasākumus attiecībā uz klasisko cūku mēri (OV L 204, 10.6.2021., 18. lpp.).
         
            (3)  Komisijas Deleģētā regula (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 (OV L 174, 3.6.2020., 64. lpp.).
      
      
         
            PIELIKUMS
            
               
                  
                     “I PIELIKUMS
                     
                        IEROBEŽOJUMU ZONAS
                     
                     
                        Rumānija
                     
                     Visa Rumānijas teritorija.
                  
               ”